Diari Oficial de la Generalitat Valenciana


Sumari del DOGV 4006, del 24-05-2001 (2001/4938)

ORDRE de 14 de maig del 2001, de la Conselleria de Cultura i Educació, per la qual s'oferixen ajudes econòmiques individuals per a activitats de formació permanent del professorat.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4938


Data del document
:   14-05-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * personal docent
    * formació del professorat
    * reciclatge professional
    * ajuda pública

ORDRE de 14 de maig del 2001, de la Conselleria de Cultura i Educació, per la qual s'oferixen ajudes econòmiques individuals per a activitats de formació permanent del professorat. [2001/X4938]
  
La Llei Orgànica 1/1990, d'Ordenació General del Sistema Educatiu, té com un dels seus objectius la millora de la qualitat de l'ensenyança i considera la qualificació i formació del professorat com un dels factors que la promouen; al seu torn la pròpia llei reconeix la formació permanent com una responsabilitat de les Administracions educatives, que hauran d'establir els mitjans oportuns per a afavorir-la.
  
La Conselleria de Cultura i Educació convoca anualment ajudes econòmiques individuals per a fomentar les iniciatives del professorat cap a la seua pròpia formació i recolzar econòmicament la seua participació en activitats formació que elegisquen lliurement i que es realitzen tant a la Comunitat Valenciana, en la resta de l'Estat com a l'estranger.
  
Per tot això, d'acord amb les competències que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
La Conselleria de Cultura i Educació concedirà, dins dels límits pressupostaris aprovats per a dita finalitat, ajudes econòmiques individuals destinades a finançar activitats de formació del personal docent, del personal laboral especialista i funcionari d'administració especial amb destinació en centres educatius públics o privats concertats de nivells no universitaris de la Comunitat Valenciana.
  
Segon
  
Aprovar les bases per què es regix esta convocatòria que s'inclouen en l'annex de la present ordre.
  
Tercer
  
El finançament d'esta convocatòria va a càrrec del capítol IV, del programa 421.30, dels pressupostos de la Generalitat Valenciana per a l'any 2001.
  
L'import global màxim destinat a estes convocatòries i les línies de subvenció per què es farà efectiu seran les següents:
  
Modalitat: A, B i C
  
Import: 09.502.942 PTA. (506.994,67 euros)
  
Línia de Subvenció: T0077000
  
Modalitat: D
  
Import: 21.945.789 PTA. (90.151,82 euros)
  
Línia de Subvenció: T1311000
  
DISPOSICIONS FINALS
  
Primera
  
Es delega en el director general d'Ordenació i Innovació Educativa i Política Lingüística la facultat de concedir o denegar les ajudes i se l'autoritza perquè dicte les resolucions i instruccions necessàries per al desenrotllament i execució d'esta ordre.
  
Segona
  
Segons establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, contra la present ordre, que posa fi a la via administrativa, els interessats podran interposar un recurs potestatiu de reposició o bé, directament, un recurs contenciós administratiu en els terminis i davant dels òrgans assenyalats a continuació:
  
- El recurs potestatiu de reposició haurà de ser interposat davant del conseller de Cultura i Educació, en el termini d'un mes comptador des de l'endemà de la publicació.
  
- El recurs contenciós administratiu haurà de ser interposat davant del Tribunal Superior de Justícia de la Comunitat Valenciana, en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors els dos des de l'endemà de la publicació.
  
Tercera
  
Esta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 14 de maig de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Primera. Objecte de la convocatòria
  
Es convoquen ajudes per a sufragar les despeses totals o parcials d'assistència a jornades, congressos, seminaris o reunions d'índole anàloga, màsters i també de cursos de formació i perfeccionament o per a l'ampliació d'estudis en universitats i centres d'investigació i perfeccionament del professorat, la finalitat dels quals siga l'actualització científica, lingüística, didàctica o metodològica, que tinguen lloc tant a la Comunitat Valenciana com a la resta de l'Estat o a l'estranger.
  
Segona. Modalitats d'ajudes
  
Es podran sol·licitar les modalitats d'ajudes següents:
  
\* Modalitat A
  
Activitats: Jornades, congressos, seminaris, cursos de formació i de perfeccionament i altres activitats de formació. S'inclouen també en esta modalitat els cursos d'especialització regulats per l'Orde d'11 de gener de 1996 del Ministeri d'Educació i Ciència (BOE de 23.1.1996), convocats o autoritzats per la Direcció General d'Ordenació i Innovació Educativa i Política Lingüística.
  
Lloc de realització: Comunitat Valenciana i la resta de l'Estat.
  
\* Modalitat B
  
Activitats: Jornades, congressos, seminaris, màsters, cursos postgrau, cursos de formació i de perfeccionament i altres activitats de formació.
  
Lloc de realització: estranger.
  
\* Modalitat C
  
Activitats: Màsters, cursos postgrau i de doctorat.
  
Lloc de realització: Comunitat Valenciana i la resta de l'Estat.
  
\* Modalitat D
  
Activitats: Estudis acadèmics encaminats a l'obtenció de títols universitaris de 1r i 2n cicle i de grau superior en ensenyaments de Règim Especial.
  
Lloc de realització: Comunitat Valenciana i la resta de l'Estat.
  
Tercera. Condicions de participació
  
Les ajudes es concediran per a activitats que pertanguen a alguna de les modalitats indicades i que hagen sigut realitzades entre l'1 d'octubre de 2000 i el 30 de setembre de 2001.
  
1. L'activitat realitzada tindrà una duració mínima de 3 dies o 15 hores lectives per a la modalitat A i de 5 dies o 25 hores lectives en la modalitat B.
  
2. Les ajudes sol·licitades per la modalitat D es concediran exclusivament per a sufragar totalment o parcialment les despeses de matrícula, per al curs acadèmic 2000-2001, de 1r i 2n cicle d'estudis universitaris en universitats tant de la Comunitat Valenciana com de la resta de l'Estat, i ensenyaments de Règim Especial de grau superior.
  
3. Les ajudes sol·licitades per la modalitat C es concediran exclusivament per a sufragar totalment o parcialment les despeses de matrícula, per al curs acadèmic 2000-2001 dels estudis de màsters, cursos postgrau i de doctorat realitzats en universitats, tant de la Comunitat Valenciana com de la resta de l'Estat.
  
4. Els participants només podran sol·licitar una ajuda per cada una de les modalitats A, B, i C, i ho faran en el mateix model de sol·licitud, i es concedirà, en el cas de complir els requisits de la convocatòria, l'ajuda de major quantia. La modalitat D és compatible amb la resta de modalitats i se sol·licitarà a través d'un altre model d'instància.
  
5. El fet d'haver rebut una ajuda no implica la concessió de permís dins de l'horari laboral, ni establix el reconeixement de l'activitat de formació per a la seua acreditació i obtenció de complement retributiu.
  
Quarta. Beneficiaris
  
Podran ser beneficiaris d'ajudes econòmiques corresponents a les modalitats A, B i C:
  
- El personal docent que està en situació de servici actiu o que exercix funcions de suport escolar en centres públics de nivell no universitari dependents de la Conselleria de Cultura i Educació i en unitats de centres privats concertats de nivell no universitari de la Comunitat Valenciana.
  
- El personal laboral especialista o personal funcionari d'administració especial que presta els seus servicis en centres educatius dependents de la Conselleria de Cultura i Educació.
  
- El personal que exercix la funció inspectora o que ocupa llocs de treball classificats com a docents en la relació de llocs de treball de la Conselleria de Cultura i Educació.
  
Podran ser beneficiaris d'ajudes econòmiques corresponents a la modalitat D els funcionaris docents dependents de la Conselleria de Cultura i Educació.
  
Quinta. Requisits dels sol·licitants
  
Podrà sol·licitar estes ajudes tot el personal assenyalat en la base quarta: beneficiaris, i que complisca les següents condicions:
  
a) No rebre ajuda o beca suficient de qualsevol administració o entitat pública o privada, nacional o internacional per a la cobertura de els despeses de l'activitat de formació que es vol realitzar.
  
b) No haver participat en les convocatòries 2000-2001, d'ajudes dels programes europeus: Lingua B, Arion o Comenius, acció 3.2, els períodes d'activitat de formació dels quals finalitzen l'any 2001, excepte les sol·licituds per la modalitat D.
  
c) No haver obtingut ajuda econòmica individual per a activitats realitzades en els mesos d'octubre i novembre del 2000 en la convocatòria d'ajudes econòmiques individuals de l'any 2000.
  
d) Presentar la documentació requerida en la base sexta i complir les condicions de participació de la base tercera.
  
L'incompliment d'algun d'estos requisits serà motiu d'exclusió de la convocatòria.
  
Sisena. Documentació
  
Per a formalitzar les sol·licituds es presentarà la documentació següent:
  
1. Modalitats A, B i C
  
1.1 Instància de sol·licitud original impresa que estarà a disposició dels interessats en les direccions territorials de Cultura i Educació, i en la Unitat d'Informació de la Conselleria de Cultura i Educació. El participant únicament podrà presentar una instància de sol·licitud.
  
1.2 Per a aquelles activitats de formació que no convoque la Conselleria de Cultura i Educació, el sol·licitant presentarà l'original o fotocòpia del programa o de la convocatòria de l'activitat realitzada i detallarà els continguts, la duració i el lloc de realització.
  
1.3 Originals o còpies compulsades o confrontades de les factures, rebuts o documents acreditatius corresponents al pagament dels següents conceptes: inscripció i ensenyaments, i/o allotjament.
  
En els casos en què se sol·licite ajuda per desplaçament, només haurà d'adjuntar-se document acreditatiu de la despesa de viatge si este no s'haguera realitzat per mitjà de vehicle particular.
  
1.4 Les activitats el període de realització de les quals abrace més d'un curs escolar, la justificació serà de les despeses imputables fins al 30 de setembre de 2001.
  
1.5 Fotocòpia confrontada o compulsada del certificat de participació, expedit per l'entitat organitzadora de l'activitat, en què conste la duració d'esta i la data d'iniciació i finalització de l'activitat o, si no n'hi ha, una altra documentació que acredite fefaentment la participació del beneficiari en l'activitat per la qual sol·licita l'ajuda.
  
1.6 Model estandarditzat per l'aportament de dades bancàries.
  
2. Modalitat D.
  
2.1 Instància de sol·licitud original impresa que estarà a disposició dels interessats en les direccions territorials de Cultura i Educació, i en la Unitat d'Informació de la Conselleria de Cultura i Educació.
  
2.2 Original o còpia compulsada o confrontada del rebut o certificat que acredite el pagament total de la matrícula.
  
2.3 Model estandarditzat per l'aportament de dades bancàries.
  
Setena. Termini i formalització de les sol·licituds
  
1. Les sol·licituds juntament amb la documentació corresponent, es presentaran en el Registre General de les direccions territorials de Cultura i Educació, en les Oficines de Correus, sempre que es presenten en sobre obert i seguint el procediment establit en l'article 31 del Reial Decret 1829/1999, de 3 de desembre pel qual s'aprova el reglament que regula la prestació de servicis postals (BOE de 31 de desembre de 1999), o en qualsevol altre lloc dels que s'indiquen en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En tot cas, les sol·licituds es dirigiran a la Direcció Territorial de Cultura i Educació que corresponga segons el lloc de treball del sol·licitant.
  
2. La presentació de sol·licituds s'efectuarà en els terminis següents:
  
2.1 Per a la modalitat D
  
En el termini d'un mes a partir de l'endemà de la publicació d'esta ordre en el Diari Oficial de la Generalitat Valenciana.
  
Els terminis que finalitzen en dies inhàbils en l'àmbit de l'administració de la Generalitat Valenciana o qualsevol altre que reglamentàriament es declare com a tal s'entendrà prorrogat fins al primer dia hàbil següent.
  
2.2 Per a les modalitats A, B i C
  
El termini de presentació serà a partir de la publicació d'esta ordre en el Diari Oficial de la Generalitat Valenciana fins al 30 de setembre de 2001.
  
Huitena. Tramitació per part de les direccions territorials de Cultura i Educació
  
En compliment de l'article 71.1 de la Llei de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observara que falta documentació o dades essencials per a la resolució de l'expedient, la direcció territorial de Cultura i Educació corresponent les reclamarà, per correu certificat i amb justificant de recepció, a l'interessat perquè, en un termini de deu dies, esmene la falta o acompanye els documents preceptius, amb indicació que, si no ho fa així, es considerarà que desistix de la seua petició, després de resolució que haurà de ser dictada en els termes previstos en l'article 42.1 d'eixa llei.
  
Novena. Comissió de selecció
  
La selecció de les sol·licituds, la realitzarà una comissió presidida pel director general d'Ordenació i Innovació Educativa i Política Lingüística o persona que delegue i constituïda per:
  
- El cap del Servei de Formació del Professorat.
  
- Els subdirectors d'Educació de les direccions territorials de Cultura i Educació o un representant seu designat/a pel director territorial.
  
- Un inspector/a d'Educació que haja format part d'alguna de les comissions d'avaluació territorials, designat pel director general d'Ordenació i Innovació Educativa i Política Lingüística.
  
- Un assessor/a de CEFIRE d'entre els que hagen format part d'alguna de les comissions territorials d'avaluació, designat pel director general d'Ordenació i Innovació Educativa i Política Lingüística.
  
Actuarà com a secretari/a, amb veu però sense vot, un funcionari/a de la Direcció General d'Ordenació i Innovació Educativa i Política Lingüística, designat/a pel director general.
  
A les reunions de la comissió de selecció podrà assistir, amb veu però sense vot, un/una representant de cada un dels sindicats que formen part de la Mesa Sindical Sectorial d'Educació.
  
La comissió de selecció tindrà facultats per a resoldre tots els dubtes que puguen aparéixer en la interpretació de les bases i la possibilitat d'entrevistar els sol·licitants si ho estima oportú.
  
La comissió de selecció disposarà la constitució de comissions de valoració territorials, a l'efecte de valorar les instàncies de sol·licitud. Estes comissions estaran formades, en cada una de les direccions territorials, pels membres següents:
  
- Com a president/a de la comissió de valoració el subdirector territorial d'Educació o un representant de la Direcció Territorial designat pel director territorial.
  
- Un inspector/a d'Educació, designat pel director territorial de Cultura i Educació.
  
- Tres assessors/es de CEFIRE, designats pel director territorial de Cultura i Educació.
  
Actuarà com a secretari/a, amb veu però sense vot, un funcionari/a de la Direcció Territorial de Cultura i Educació, designat pel director territorial.
  
A les reunions de la comissió d'avaluació territorial podrà assistir, amb veu però sense vot, un/una representant de cada un dels sindicats que formen part de la Mesa Sindical Sectorial d'Educació.
  
Les citades comissions ajustaran la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
Deu. Criteris de selecció
  
1. Activitats de la modalitat A, B, i C.
  
Les sol·licituds seran seleccionades d'acord amb els criteris que es prioritzen a continuació:
  
- Activitats de formació transversals i aquelles que estiguen relacionades amb l'etapa, cicle, àrea, especialitat o amb la funció que exercisca en el centre, unitat o servici de treball del sol·licitant.
  
- Activitats de formació en l'ús de tecnologies de la informació i de la comunicació i en idiomes estrangers.
  
- Els cursos d'especialització regulats per l'Ordre d'11 de gener de 1996, del Ministeri d'Educació i Ciència, convocats o autoritzats per la Direcció General d'Ordenació i Innovació Educativa i Política Lingüística.
  
- Altres activitats de formació.
  
2. Activitats de la modalitat D.
  
Es consideraran, per a compensar el cost de matricula, totes les sol·licituds presentades. En el cas que les disponibilitats pressupostàries no pogueren atendre totes les sol·licituds, s'estimaran preferentment les ajudes sol·licitades pels funcionaris de carrera docent.
  
Onze. Quantia de les ajudes
  
Les comissions territorials de valoració estudiaran les sol·licituds per cada una de les modalitats oferides, tenint en compte els criteris de selecció establits en la base desena, el compliment dels requisits exigits als participants en les bases tercera, quarta i quinta, i la justificació de despeses presentades. Una vegada realitzat l'estudi de les sol·licituds, la comissió de selecció, atenent les disponibilitats pressupostàries, proposarà la quantia de les ajudes individualment.
  
En les modalitats A i B es valoraran les despeses que corresponguen a inscripció i ensenyament, necessitat de desplaçament i/o allotjament en el lloc de celebració de l'activitat. Si s'utilitza vehicle propi es comptabilitzarà la distància més curta al lloc de realització de l'activitat, prenent com a referència el domicili o el centre de destinació del participant
  
En cas de sol·licitar ajuda per més d'una modalitat A, B i/o C, només es podrà concedir, si és seleccionada, l'ajuda de major quantia. En la modalitat D únicament es podrà concedir, al seu torn, una ajuda.
  
En les modalitats C i D, es tindrà com a criteri de referència en la proposta de concessió d'ajuda l'import de la matrícula.
  
En tot cas, les quanties de les ajudes no podran ser superiors a les quantitats següents:
  
Modalitat A - 110.000 PTA, 661,11 euros
  
Modalitat B - 150.000 PTA, 901,52 euros
  
Modalitat C - 125.000 PTA, 751,27 euros
  
Modalitat D - 125.000 PTA, 751,27 euros
  
L'import de les ajudes que es concedisquen no podrà ser de tal quantia que supere el cost de l'activitat desenrotllada pel beneficiari/a.
  
Seran desestimades les sol·licituds d'ajuda que comporten despeses inferiors a la quantitat de 15.000 PTA, 90'15 euros.
  
Dotze. Calendari de resolucions
  
El calendari de resolució serà el següent:
  
1. En el mes d'octubre del 2001, es concediran ajudes per a les sol·licituds corresponents a la modalitat D.
  
2. En el mes de desembre del 2001 es concediran ajudes per a les sol·licituds corresponents a les modalitats A, B i C.
  
Si no recau resolució expressa en el termini establit, les sol·licituds s'entendran desestimades, sense perjuí del que es dispose quan es dicte la resolució expressa.
  
La comissió de selecció, una vegada estudiats els informes enviats per les comissions de valoració territorials, farà pública la proposta provisional de resolució d'ajuda en el tauler d'anuncis de la Conselleria de Cultura i Educació, de les direccions territorials de Cultura i Educació i dels CEFIRE. La proposta provisional de la modalitat D es farà pública en el mes de setembre i la de les modalitats A, B i C en el mes de novembre, i hi haurà un termini de 10 dies hàbils per a formular al·legacions davant de la comissió de selecció. Estes al·legacions es presentaran en el registre de les direccions territorials de Cultura i Educació.
  
Transcorregut este termini, una vegada estudiades i, si procedeix, ateses estes al·legacions, la comissió de selecció formularà, en la dates indicades en esta base, davant de la Direcció General d'Ordenació i Innovació Educativa i Política Lingüística, una proposta de resolució de concessió o denegació. El director general d'Ordenació i Innovació Educativa i Política Lingüística resoldrà la convocatòria per delegació del conseller.
  
Les resolucions definitives de la Direcció General d'Ordenació i Innovació Educativa i Política Lingüística, per delegació del conseller de Cultura i Educació, seran publicades en el Diari Oficial de la Generalitat Valenciana i contindran la relació de beneficiaris amb l'import de les ajudes concedides i la relació de sol·licituds d'ajudes desestimades indicant el motiu de desestimació.
  
Tretze. Renúncies
  
Una vegada publicada la relació provisional hi haurà un termini de 10 dies hàbils per a presentar la renúncia a la concessió de l'ajuda davant de la comissió seleccionadora. Estes renúncies es presentaran en el registre de les Direccions territorials de Cultura i Educació.
  
Catorze. Percepció de les ajudes
  
Tota alteració en les condicions que es tenen en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions o entitats públiques o privades, podrà ocasionar la modificació de la resolució de la concessió. També procedirà la modificació de la resolució de la concessió, el reintegrament de l'excés que corresponga i el pagament de l'interés de demora des del moment del pagament de l'ajuda, quan el seu import siga de tal quantia que, aïlladament o en concurrència amb altres subvencions o ajudes de les Administracions Públiques o d'altres entitats públiques o privades, nacionals o estrangeres, supere el cost de l'activitat desenrotllada pel beneficiari/a.
  
Així mateix, seran causes de reintegrament de les quantitats percebudes les previstes en l'article 47.9 del text refós de la Llei d'Hisenda Pública de la Generalitat Valenciana.